Title: กฎกระทรวง (พ.ศ. 2558) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ทหารเรือ และทหารอากาศ ของหน่วยบัญชาการถวายความปลอดภัยรักษาพระองค์

กฎกระทรวง

กฎกระทรวง
(พ.ศ. ๒๕๕๘)
ออกตามความในพระราชบัญญัติเครื่องแบบทหาร
พุทธศักราช ๒๔๗๗
ว่าด้วยเครื่องแบบทหารบก
ทหารเรือ และทหารอากาศ
ของหน่วยบัญชาการถวายความปลอดภัยรักษาพระองค์[๑]

อาศัยอำนาจตามความในมาตรา ๕ วรรคหนึ่ง
แห่งพระราชบัญญัติเครื่องแบบทหาร พุทธศักราช ๒๔๗๗
ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) พ.ศ. ๒๕๑๔ และมาตรา
๗ วรรคหนึ่ง แห่งพระราชบัญญัติเครื่องแบบทหาร พุทธศักราช ๒๔๗๗
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้

ลักษณะ ชนิด และประเภทของเครื่องแบบ และการแต่งเครื่องแบบของทหาร
ในหน่วยบัญชาการถวายความปลอดภัยรักษาพระองค์ นอกจากเป็นไปตามที่กำหนดไว้
สำหรับเครื่องแบบทหารบก ทหารเรือ หรือทหารอากาศ แล้วแต่กรณีแล้ว ให้มีเครื่องแบบ
และการแต่งเครื่องแบบเพื่อปฏิบัติหน้าที่ตามความเหมาะสมของพระราชนิยมในการถวายพระเกียรติและสอดคล้องกับภารกิจในการถวายงานในกรณีต่าง
ๆ ตามที่จะทรงพระราชทานพระราชวินิจฉัย  ทั้งนี้
รายละเอียดของเครื่องแบบและการแต่งเครื่องแบบนั้น
ให้เป็นไปตามระเบียบของหน่วยบัญชาการถวายความปลอดภัยรักษาพระองค์

ให้ไว้
ณ วันที่ ๑๓ สิงหาคม พ.ศ. ๒๕๕๘
พลเอก
ประวิตร  วงษ์สุวรรณ
รัฐมนตรีว่าการกระทรวงกลาโหม

หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรให้มีการกำหนดเครื่องแบบและการแต่งเครื่องแบบของทหาร
ในหน่วยบัญชาการถวายความปลอดภัยรักษาพระองค์ให้มีความเหมาะสมตามพระราชนิยมในการถวายพระเกียรติและสอดคล้องกับภารกิจในการถวายงานในกรณีต่าง
ๆ ได้  จึงจำเป็นต้องออกกฎกระทรวงนี้

ปริยานุช/ผู้จัดทำ
๑๘ สิงหาคม
๒๕๕๘

ปุณิกา/ผู้ตรวจ
๒ กันยายน ๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๗๕ ก/หน้า ๑/๑๔ สิงหาคม ๒๕๕๘